钦定古今图书集成/明伦汇编/闺媛典/第168卷 > 张澄妻王氏〈存泰妻附〉
## 钦定古今图书集成/明伦汇编/闺媛典/第168卷 > 张澄妻王氏〈存泰妻附〉

按《仙居县志》：“王氏，张澄妻。倭陷城，澄以身捍父被难。
王氏方少艾，抚藐孤二，长荣朝，次荣敬，矢志守节。当
兵燹之后，田庐丘墟，王氏内课农桑，外理徭役，𦈞绩
缫丝，赀用不匮。训二子皆成名，为时伟器。值岁大饥，
发粟赈济，所全活甚众。孙八人，王氏年九十卒。荣敬
长子存泰，亦娶于王。泰死无嗣，抚侄永哻、永晟为后”，
苦守冰霜，终身如一，二子并有声。《黉序》。